
Φωτεινός και καλαίσθητος ο καινούριος οδοφωτισμός της πόλης 
 Ο καινούριος φωτισμός έχει αλλάξει εντελώς την εικόνα της πόλης, προσδίδοντας υψηλότερη φωτεινότητα στο οδικό δίκτυο και αισθητική αναβάθμιση στον δημόσιο χώρο.  
Μοντέρνα φωτιστικά σώματα και λαμπτήρες Led έφεραν τη μεγάλη διαφορά στις γραμμές παραγωγής του φωτισμού και συνταίριασαν τη λειτουργικότητα του συστήματος οδοφωτισμού με την εμπέδωση του αισθήματος ασφάλειας.
Ο εκσυγχρονισμός του δικτύου οδοφωτισμού σχεδιάστηκε από τη Δημοτική Αρχή,
με γνώμονα τις ανάγκες που χρειάζονται μια σύγχρονη πόλη αλλά και οι οικισμοί της, τη βελτίωση της ποιότητας ζωής των πολιτών και την εξοικονόμηση χρημάτων και ενέργειας. 
Το νέο σύστημα φωτισμού είναι καλύτερο, ποιοτικότερο και φθηνότερο από άποψη κόστους και συντήρησης. Οι παρεχόμενες διασφαλίσεις του επικεντρώνονται στις χαμηλότερες καταναλώσεις ηλεκτρικής ενέργειας σε ποσοστό 40%, από τις οποίες ο Δήμος ωφελείται καθώς θα εξοικονομεί ετησίως 330.341,37 ευρώ από τους λογαριασμούς ρεύματος, στην εξοικονόμηση ενέργειας και στην ενίσχυση του οικολογικού αποτυπώματος. 
Οι φωτισμοί τύπου Led έχουν υψηλή ενεργειακή απόδοση, καταναλώνουν λιγότερο ρεύμα και έχουν μεγαλύτερη διάρκεια ζωής από τους συμβατικούς λαμπτήρες. 
Στην πόλη έχει ολοκληρωθεί η αντικατάσταση των ενεργοβόρων σωμάτων με καινούρια φωτιστικά και λαμπτήρες τύπου Led, από τεχνικά συνεργεία της αναδόχου εταιρίας που ανέλαβε το έργο. Συνολικά θα αντικατασταθούν 2.517 φωτιστικά σώματα και 6.600 λαμπτήρες .     
Τα συνεργεία  βρίσκονται αυτό το διάστημα στο Νέο Αγιονέρι και πραγματοποιούν εργασίες αντικατάστασης του οδοφωτισμού . Σύμφωνα με τον προγραμματισμό ανάλογες εργασίες θα υλοποιηθούν στα χωριά της Δημοτικής Ενότητας Πικρολίμνης και στη συνέχεια στους οικισμούς των υπολοίπων έξι Δημοτικών Ενοτήτων. 
Το έργο αλλαγής του δημοτικού οδοφωτισμού συμβασιοποιήθηκε στο ποσό των 649.991,88 ευρώ και καλύπτεται από δημοτικά έσοδα 
